ปัจจัยที่มีผลต่อการเปลี่ยนแปลงตลาดคริปโตฯ มีอะไรบ้าง
ปัจจัยที่มีผลต่อการเปลี่ยนแปลงตลาดคริปโตฯ

- ความเข้าใจและการยอมรับในเรื่องสินทรัพย์ดิจิทัล
หากประชาชนและผู้ที่ต้องการถือครองเหรียญเริ่มมีความรู้ความเข้าใจในการลงทุน ที่สามารถมองเห็นทิศทางความเป็นไปได้ของเทคโนโลยีที่จะทำให้สินทรัพย์ดิจิทัลมีบทบาทมากขึ้นในชีวิตประจำวัน การส่งเสริมให้ผู้คนมีความรู้ความเข้าใจในเทคโนโลยีบล็อกเชนและสินทรัพย์ดิจิทัลในวงกว้างจึงเป็นสิ่งสำคัญที่จะทำให้นักลงทุนมีทัศนคติที่ดีต่อวงการคริปโตฯ ซึ่งอาจส่งผลให้ได้รับความนิยมและการยอมรับที่เพิ่มขึ้น นำไปสู่ความต้องการและราคาที่เพิ่มขึ้น

- หลักเกณฑ์และข้อบังคับ
การออกกฎระเบียบข้อบังคับต่าง ๆ จากหน่วยงานรัฐที่รับผิดชอบเพื่อกำกับดูแลการซื้อขายสินทรัพย์ดิจิทัล เป็นอีกหนึ่งปัจจัยที่ส่งผลต่อทิศทางของตลาดได้ ยกตัวอย่างเช่น ธนาคารกลางสหรัฐฯ หรือ FED ที่ได้ออกมาตรการเพิ่มอัตราดอกเบี้ย เพื่อพยายามลดอัตราเงินเฟ้อตามรายงานที่ผ่านมาจนถึงปัจจุบัน เป็นเหตุให้นักลงทุนเกิดความกังวลและเลือกถอนเงินออกจาก Asset classes ที่มองว่าความเสี่ยงสูง เช่น หุ้นและคริปโตฯ ส่งผลให้ตลาดคริปโตฯเกิดความผันผวน การถือครองสินทรัพย์ดิจิทัลก็เริ่มลดน้อยลง เพราะนักลงทุนต่างทยอยปรับพอร์ต เทขายสินทรัพย์ที่มีโอกาสที่จะน่าจะทำกำไรได้น้อยกว่าออกมาก่อน หรือในประเทศไทยที่ได้มีการอนุญาตให้ออกโทเค็นดิจิทัลอย่างถูกกฎหมาย และกำหนดกรอบการทำงานสำหรับการออกใบอนุญาตการแลกเปลี่ยนสกุลเงินดิจิทัล สิ่งนี้ช่วยสร้างสภาพแวดล้อมด้านกฎระเบียบที่มีเสถียรภาพและโปร่งใสมากขึ้นสำหรับวงการนี้ ซึ่งเรียกความเชื่อมั่นและดึงดูดนักลงทุนให้เข้าสู่ตลาดคริปโตฯ มากขึ้นส่งผลต่อความต้องการสกุลเงินดิจิทัล ในทางกลับกันหากกฎระเบียบยังไม่เอื้ออำนวยและมีข้อกังวลก็อาจนำไปสู่ตลาดหมีได้เช่นกัน

- ความเชื่อมั่นของนักลงทุน
ความเชื่อมั่นของนักลงทุนนั้นมีบทบาทต่อการกำหนดทิศทางของตลาดเช่นกัน โดยเฉพาะนักลงทุนรายใหญ่ระดับโลกย่อมส่งผลต่อการตัดสินใจของนักลงทุนรายย่อย นักลงทุนที่อยู่ในวงการคริปโตฯ มาสักระยะอาจคุ้นชินกับข่าวที่เมื่อมีการลงทุนโปรเจกต์ในเหรียญหรือบริษัทผู้ให้บริการเทคโนโลยีบล็อกเชนของเหรียญนั้น ๆ ก็จะทำให้ราคาของเหรียญเพิ่มสูงขึ้นตามความต้องการของตลาด แต่การเพิ่มขึ้นของราคาเพียงไม่กี่ครั้งยังไม่ใช่ตัวตัดสินว่าจะเปลี่ยนสภาวะตลาดให้เข้าสู่ตลาดกระทิงได้เสมอไป
เทคโนโลยีทางการเงิน & การเงินดิจิทัล